31996D0340
L 129/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 май 1996 година
за изменение на приложение II към Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО
(текст от значение за ЕИП)
(96/340/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I, приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Решение 96/103/ЕО на Комисията (2), и по-специално член 15, втори параграф и приложение II, глава 2 от него,
като има предвид, че специалните здравни изисквания, които се прилагат спрямо охлювите и жабешките бутчета, следва да бъдат определени, така че тези продукти да не застрашават здравето на потребителя;
като има предвид, че някои здравни изисквания, съдържащи се в Директива 91/493/ЕИО на Съвета от 22 юли 1991 г. за определяне на здравните изисквания запроизводството и пускането на пазара на рибни продукти (3), се отнасят и за търговията с охлюви и жабешки бутчета;
като има предвид, че правилата, съдържащи се в Решение 94/356/ЕО на Комисията от 20 май 1994 г. относно определяне на подробни правила за прилагането на Директива 91/493/ЕИО на Съвета по отношение на здравния самоконтрол на рибни продукти (4) се отнасят и за здравния самоконтрол, извършван от предприятията, които произвеждат охлюви и жабешки бутчета, посочени в член 4, точка 2 от Директива 92/118/ЕИО;
като има предвид, че предварително сварените охлюви следва да се разглеждат като готова храна и като подчинени на разпоредбите на глава IХ от приложение Б към Директива 77/99/ЕИО на Съвета от 21 декември 1976 г. относно здравните проблеми, засягащи производството и пускането на пазара на месни продукти и някои други продукти от животински произход (5), последно изменена с Директива 95/68/ЕО (6);
като има предвид, че към охлювите и жабешките бутчета, внесени от трети страни, следва да се прилагат еквивалентни изисквания; като има предвид, по-специално, че следва да се изготвят образци на здравните сертификати, предвидени в член 10, параграф 2, буква в) от Директива 92/118/ЕИО;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В третото тире на глава 2 от приложение II към Директива 92/118/ЕИО изразът „жабешки бутчета и охлюви“ се заличава.
Член 2
Приложението към настоящото решение се прибавя като глава 3 от приложение II към Директива 92/118/ЕИО.
Член 3
Настоящото решение влиза в сила на 1 януари 1997 г.
Член 4
Адресати на настоящото решение са държавите-членки.
Съставено в Брюксел на 10 май 1996 година.